**Part 1. Distribució d’aplicacions**

**Exercici 1.**

A partir d’alguna de les pràctiques que has desenvolupat durant el curs fes un projecte d’instal·lació amb les següents característiques:

* Defineix quins són els requisits previs necessaris.
* Defineix el criteri d’actualització de l’aplicació. Si hi ha una nova versió s’ha d’avisar a l’usuari i permetre que aquest pugui actualitzar l’aplicació.
* Els usuaris s’instal·laran l’aplicació des de un recurs compartit.
* L’aplicació ha d’estar disponible sense connexió.

1. Indica clarament com has realitzat tot el procés ajudant-te de les captures de pantalla que creguis necessàries (opcions utilitzades, etc.). Si has trobat alguna dificultat comenta-la també i explica com l’has resolt.
2. Demo del funcionament. Adjunta captura de pantalles amb les explicacions que creguis oportunes on es vegi clarament els passos que segueix un usuari per poder instal·lar l’aplicació, així com el que succeeix quan hi ha una actualització disponible.
3. Adjunta la solució (projecte i projecte d’instal·lació).

**Exercici 2.**

Instal·la en la teva màquina el servidor web IIS si no el tens ja instal·lat ( també ho pots fer amb Apache però és una mica més complicat ja que cal configurar certs paràmetres per a que ens funcioni la distribució de l’aplicació).

Fes un projecte d’instal·lació a partir d’alguna de les pràctiques que has desenvolupat durant el curs on l’aplicació s’instal·li des d’aquest servidor web. Prova que puguis instal·lar l’aplicació des del navegador. Explica i adjunta les captures de pantalla que creguis necessàries del procés de configuració.

1. Demo del funcionament. Adjunta captura de pantalles amb les explicacions que creguis oportunes on es vegi clarament els passos que segueix un usuari per poder instal·lar l’aplicació, així com el que succeeix quan hi ha una actualització disponible.
2. Adjunta la solució (projecte i projecte d’instal·lació).

**Part 2. Administració i creació de paquets amb Nuget.**

Instal·la’t el programari Nuget Package Explorer.

<http://npe.codeplex.com/>

Aquest programari permet crear paquets utilitzant una interfície gràfica. Un paquet no és una aplicació...és un projecte de tipus Biblioteca de Classes ( .dll) que pot contenir tant controls o components personalitzats com classes que aportin funcionalitats determinades (per exemple, accés a base de dades MySQL, etc...)

Crea un paquet NuGet utilitzant aquest programari a partir de la .dll del projecte que vas fer de la Calculadora. Indica l’autor, la versió, etc.

Crea un repositori local amb aquest paquet i comprova que te’l pots instal·lar en un projecte nou des de el Visual Studio.

Cal adjuntar el paquet NuGet que has creat indicant detalladament en un document els passos que has seguit per crear-lo i que es vegui com l’afegeixes a un projecte Visual Studio. (ajuda’t de les captures de pantalles que creguis necessàries).

Entrega el paquet creat.

**Part Opcional (per treure un 10!):**

Pots pujar els teus paquets creats en el repositori oficial de NuGet.

<https://www.nuget.org>

Per fer-ho simplement t’has de registrar (és gratuït) i pujar el paquet que has creat amb NuGet. Ho pots fer directament des de la web una vegada registrat o des de el Nuget Package Explorer amb la opció Publish...

Puja el teu paquet al repositori (la calculadora si vols). Comprova que des de la pròpia pàgina web el teu paquet apareix en la cerca i que des de Visual Studio (administrador de paquets NuGet) el pots instal·lar amb el gestor de paquets NuGet.

Indica clarament tot el procés seguit, problemes trobats i com ho has solucionat i ajuda’t de les captures de pantalla que creguis necessàries.

Pots provar abans a baixar-te el Package demo del profe:

Calculadora test M7-UF2

